﻿ANCS Universitatea „Lucian Blaga” din Sibiu Mitropolia Ardealului Autoritatea Naţională pentru Cercetare Ştiinţifică Lucrările conferinţei cu participare internaţională Relevanţa operei Părintelui Profesor Ion Bria pentru viaţa bisericească şi socială actuală. Direcţii noi de cercetare în domeniul doctrinei, misiunii şi unităţii Bisericii The Relevance of Reverend Professor Ion Bria's work for contemporary society and for the life of the Church. New Directions in the Research of Church Doctrine, Mission, and Unity Facultatea de Teologie „Andrei Şaguna” Sibiu, 14-17 mai 2009 Coordonator: PR. CONF. UNIV. DR. NICOLAE MOŞOIU Volumul apare cu binecuvântarea ÎPS DR. LAURENŢIU STREZA, Arhiepiscopul Sibiului şi Mitropolitul Ardealului Editura Universităţii „Lucian Blaga” Sibiu, 2010 Comitetul ştiinţific/Scientific Committee Preşedinte/President: ÎPS MITROPOLIT PROF. UNIV. DR. LAURENŢIU STREZA Membrii/Members: IPSMITROPOLIT PROF.UNIV.DR.IRINEU POPA, Craiova EPISCOP PROF. UNIV. DR. CRISTOPH KLEIN, Sibiu PROF. UNIV. DR. TORMOD ENGELSVIKEN, Oslo PROF.UNIV.DR.PETROS VASSILIADIS, Thessaloniki PROF. UNIV. DR. TAMÁS JUHÁSZ, Cluj PR.PROF.UNIV.DR.STEFAN BUCHIU, Bucureşti PR.PROF.UNIV.DR.IOAN TULCAN, Arad PR.PROF.UNIV.DR.VALER BEL, Cluj PR.PROF.UNIV.DR.DUMITRU MEGHEŞAN, Oradea PR. PROF. UNIV. DR. GHEORGHE PETRARU, Iaşi ARHID.PROF.UNIV.DR.IOAN I.ICĂ JR, Sibiu PR.CONF.UNIV.DR.NICOLAE MOŞOIU, Sibiu Comitetul organizator/Organizing Committee: Preşedinte/ President PR.CONF.UNIV.DR.NICOLAE MOŞOIU, Sibiu Membrii/ Members PR.PROF.UNIV.DR.AUREL PAVEL, Sibiu PR.PROF.UNIV.DR.VASILE GRĂJDIAN, Sibiu PR.LECT.UNIV.DR.SORIN DOBRE, Sibiu ASIST.UNIV.DR.LUCIAN COLDA, Sibiu ASIST. UNIV. DR. CIPRIAN TOROCZKAI, Sibiu Copertă: Florin Pavel Lector: Pr. Conf. Dr. Nicolae Moşoiu Tehnoredactare: Mădălin–Florian Enciu Descrierea CIP a Bibliotecii Naţionale a României RELEVANŢA OPEREI PĂRINTELUI PROFESOR ION BRIA PENTRU VIAŢA BISERICEASCĂ ŞI SOCIALĂ ACTUALĂ. Conferinţă internaţională (Sibiu; 2009) Relevanţa operei Părintelui profesor Ion Bria pentru viaţ a bisericească şi socială actuală : direcţii noi de cercetare în domeniul doctrinei, misiunii şi unităţii Bisericii : Sibiu, 14-17 mai 2009 / coord.: Moşoiu Nicolae. – Sibiu : Editura Universităţii "Lucian Blaga" din Sibiu, 2010 Bibliogr. ISBN 978-973-739-884-0 I. Moşoiu, Nicolae (coord.) 2(063) Liturghie şi ecumenism. Valenţe fundamentale ale teologiei ortodoxe reflectate în teologia părintelui Ion Bria PROF. UNIV. DR. DANIEL MUNTEANU UNIVERSITATEA DE ŞTIINŢE UMANISTE, OTTO-FRIEDRICH DIN BAMBERG, GERMANIA Teolog român de valoare internaţională Părintele Ion Bria dezvoltă o teologie ecu- menică adânc înrădăcinată în tradiţia ortodoxă. Profilul său genuin ortodox1 este acom- paniat de experienţa sa bogată de aproape treizeci de ani în funcţii de responsabilitate ale Consiliului Ecumenic al Bisericilor de la Geneva2. Această experienţă a marcat dinamica entuziastă a deschiderii sale ecumenice şi spiritul său misionar în căutarea trăirii şi exprimării unei Ortodoxii vii şi responsabile faţă de problemele actuale ale societăţii. Între valorile perene ale teologiei sale se află şi testamentul incontestabil lăsat Bise- ricii Ortodoxe Române în special, anume îndemnul de a depăşi rigiditatea dogmatică şi anacronismele cultice şi canonice printr-o metanoia profundă şi purificatoare3. Prin spiritualitatea şi cultura promovată de ea, Ortodoxia are o misiune ecumenică în Europa, deoarece ea face parte din şi susţine în acelaşi timp cultura sfinţitoare creştină europeană4. 1. Teologie liturgică Teologie Părintelui Ion Bria este înrădăcinată în spiritul liturgic de universalitate autentică, axat pe legătura indisolubilă dintre lex orandi şi lex credendi5. Doctrina orto- doxă de credinţă „se celebrează în cult şi se manifestă în spiritualitate”6. Aceasta funda- mentare liturgică a întregii sale teologiei ţine de conştiinţa că „celebrarea liturgică- 1 PR. PROF. DR. DUMITRU STĂNILOAE, prefa ţă, în ION BRIA, Dicţionar de teologie ortodoxă A – Z, Bucu- reşti, 1981, p. 6. Lucrarea Părintelui Bria „respiră un duh autentic bisericesc şi ortodox”. 2 DANIEL, PATRIARHUL BISERICII ORTODOXE ROMÂNE, Cuvânt înainte, în ION BRIA, Ortodoxia în Europa. Locul spiritualităţii române, Iaşi 1995, 5f. 3 PR. PROF. DR. ION BRIA, Ortodoxia în Europa . Locul spiritualităţ ii române , p. 8, 19; IDEM, Tratat de teologie dogmatică şi ecumenică, Bucureşti, 1999, p. 265, Înnoirea Bisericii este o sarcină ecumenică. 4 IDEM, Ortodoxia în Europa . Locul spiritualităţ ii române , p. 9; IDEM, Romania. Orthodox Identity at a Crossroads of Europe, Geneva, 1995, p. viii: descrie profilul Bisericii Ortodoxe Române ca „factor creating culture and created by culture”. 5 IDEM, Mari sărbători şi praznice creştine, praznice împărăteşti. Meditaţ ii teologice , Sibiu, 2004, p. 6. 6 IDEM, Tratat de teologie dogmatică şi ecumenică , p. 275. 176 PROF. UNIV. DR. DANIEL MUNTEANU euharistică a Învierii” stă in centrul cultului creştin7. Teologia ortodoxă este liturgică deoa- rece Învierea şi Liturghia constituie un întreg indivizibil, centrat pe prezenţa lui Iisus Hristos cel Înviat şi liturgic care „este poarta deschisă către viaţa intimă a Sfintei Treimi”8. Liturghia euharistică, „the best way of access to the heart of the Orthodox Church”9, este o „sinteză a elementelor fundamentale ale Ortodoxiei”10 şi decide asupra identităţii ortodoxe pentru că ea este mediul de „comunicare cu Dumnezeu”11, spaţiul supremei intimităţi cu Sfânta Treime. Liturghia înseamnă participare la koinonia divină, comuni- care sacramentală cu infinitatea incomprehensibilă a adevărului dumnezeiesc, pregus- tare a împărăţiei lui Dumnezeu12. Apartenenţa la o comunitate liturgică constituie con- diţia fiinţării ca creştin. Viaţa creştină este viaţă în comuniune13. Liturghia este în întregime dialog cu Dumnezeu, comuniune. Ea începe şi se termină cu invocarea împărăţiei lui Dumnezeu. „Here and now, on earth and in time, the liturgy inaugurates the eschatological community of the redeemed”14. Având în vedere rolul fundamental pe care-l joacă liturghia în viaţa Bisericii, Părin- tele Bria defineşte Biserica drept „arena sfinţeniei”15. Biserica respiră de la Cincizecime pe Duhul Sfânt (1 Co 12, 13)16 şi îşi „trage viaţa ei lăuntrică din continua actualizare a Cincizecimii, prin invocarea Duhului. (…) Trimiterea Duhului în timp, la Cincizecime, înseamnă şi începutul Împărăţiei eshatologice”17. Duhul Sfânt revarsă harul său în mod special în liturghie aşa încât credincioşii devin nu numai liturgici ci şi theofori adică purtători de Dumnezeu18. Datorită lucrării Duhului Sfânt Liturghia este mediul transfi- gurării cosmosului. În cadrul ei se produce transfigurarea omului prin participarea reală la umanitatea cea nouă a trupului înviat al lui Hristos19. Hristos este sursa vieţii deoarece el ne comunică viaţa divină ca viaţă în comuniune cu Tatăl şi cu Duhul Sfânt, Duhul luminii, al iubirii şi al libertăţii. Funcţia principală a liturghiei este deci de a ne inţia în împărăţia slavei lui Dumnezeu, de a ne da posibilitatea pregustării 7 IDEM, Mari sărbători şi praznice creştine …, p. 7; IDEM, Tratat de teologie dogmatică şi ecumenică , p. 284: „Euharistia inspiră‚ spiritualitate liturgică şi promovează o solidaritate bazată pe dreptate, pace, libertate, respectul faţă de creaţie”. 8 IDEM, Mari sărbători şi praznice creştine …, p. 17. 9 IDEM, Celebrating life in the liturgy, în IDEM (ed.), Jesus Christ – the Life of the World. An Orthodox contribution to the Vancouver theme, Geneva, 1982, p. 85: „If people would like to know what Orthodox Christian believe in, whom they worship and how they live, they should penetrate the form and substance of the liturgy”; IDEM, The Liturgy after the Liturgy. Mission and Witness from an Orthodox Perspective, Geneva, 1996, p. 9: „The most appropriate way to experience and communicate the message is to cele- brate the faith through doxological hymns and prayers and sacramental symbolism”. 10 IDEM, „Aspecte dogmatice ale unirii Bisericilor creştine”, în Studii Teologice, nr. 1-2/1968, p. 17. 11 IDEM, Mari sărbători şi praznice creştine…, p. 16. 12 IDEM, Celebrating life in the liturgy, p. 86-87; IDEM, The Liturgy after the Liturgy..., p. 31: „Liturgy opens the horizon of the kingdom of God for all humanity in the midst of history”. 13 IBIDEM, p. 36, p.87, p. 74: Sfânta Treime este sursa existenţei şi a fericirii. „The divine communion determines the quality of the human community. (...) The community of the Holy Trinity (is) a reality which holds together human society and orders common life. The new life is life within community”. 14 IDEM,The Liturgy after the Liturgy...,p. 16. 15 IDEM, Ortodoxia în Europa. Locul spiritualităţii române, p. 9, 19. 16 IBIDEM, p. 149. 17 IDEM, Dicţionar de teologie ortodoxă A-Z, p. 100; IDEM, The sense of ecumenical tradition. The ecumenical witness and vision of the Orthodox, Geneva, 1991, p. 38-40. 18 IDEM, „La vie. Un avenir déterminé par le Salut du monde”, în M.–A. COSTA DE BEAUREGARD ; IDEM, Théologue de Foucauld, L´Orthodoxie Hier-Demain, Paris, 1979, p. 189; IDEM, Dicţionar de teolo- gie ortodoxă A-Z, p. 103. 19 IDEM, „La vie. Un avenir déterminé…”, p. 193. Liturghie şi ecumenism. Valenţe fundamentale ale teologiei ortodoxe 177 vieţii veşnice20. Liturghia nu înseamnă evadare din lume, ci continua transformare a lumii prin koinonia cu energiile necreate şi de viaţă făcătoare ale Sfintei Treimi21. 1.1. Antropologie liturgică Centralitatea liturghiei în teologia Părintelui Bria se explică şi prin antropologia sa teologică. El defineşte antropologia ca „una din marile revelaţii ale Bibliei şi ale creştinismu- lui”22. „Omul este imaginea în care se reflectă fiinţa personală, liberă şi de comuniune a lui Dumnezeu (2 Co 3,18)”23 . El este creat după chipul lui Dumnezeu – imago Dei şi capax Dei – şi anume cu vocaţia de a face uz de libertatea sa în mod responsabil, adică în sensul intensificării comuniunii cu Creatorul24. Demnitatea omului are un caracter unic25, deoarece fiinţa umană este „o plăsmuire a iubirii lui Dumnezeu”26 şi anume „faţa pământească a unei realităţi transcendente, uni- versale”27.Omul posedă ca fiinţă raţională sămânţa înţelepciunii divine a Logosului. Logosul constituie de fapt obiectivul autentic al mişcării şi al existenţei sale istorice28. Spiritualitatea autentică înseamnă în acest sens mişcarea continuă a omului spre Dum- nezeu şi asemănarea cu El29 care duce la theosis, la îndumnezeire. Prin această mişcare liberă şi sinergetică omul redevine chip al lui Dumnezeu, luând parte la adevărata exis- tenţă, la energiile Duhului Sfânt şi la plenitudinea luminii necreate a învierii şi a vieţii dumnezeieşti30. Părintele Bria remarcă înainte de toate caracterul biblic al doctrinei despre energiile necreate (2 Ptr 1, 4) şi faptul că această învăţătură „stă la baza concepţiei despre îndum- nezeirea omului şi transfigurarea creaţiei”31. Îndumnezeirea omului nu înseamnă deci o „simplă imitare morală a lui Dumnezeu”, ci participarea (metousia) reală, plenară la viaţa lui Dumnezeu, „pe cât este îngăduit omului, fără confuzie de natură”32. Această partici- pare la lumina şi harul dumnezeiesc implică o „preschimbare tainică a fiinţei umane”33. Datorită universalităţii păcatului (Rm 5, 12; 3, 9) singura şansă de atingere a acestui obiectiv intim al existenţei o constituie credinţa. Pentru Părintele Bria însă credinţa este 20 IDEM, Introduction, în IDEM (ed.), Martyria/Mission. The Witness of the Orthodox Churches Today, Geneva, 1980, p. 10. 21 IDEM, The liturgy after the Liturgy, în op. cit., p. 66. 22 IDEM, Tratat de teologie dogmatică şi ecumenică, p. 107. 23 IDEM, Dicţionar de teologie ortodoxă A-Z, p. 97. 24 IDEM, Comentariu la Catehismul Ortodox, Sibiu, 2000, p. 14. 25 IDEM, Ortodoxia în Europa. Locul spiritualităţii române, p. 111; IDEM, Tratat de teologie dogmatică şi ecumenică, p. 109: „Imago dei este unicitatea personală proprie fiecărei fiinţe umane, destinată a fi îndumnezeită”. 26 IDEM, Tratat de teologie dogmatică şi ecumenică, p. 107. 27 IDEM, Dicţionar de teologie ortodoxă A-Z, p. 278. 28 IDEM, Comentariu la Catehismul Ortodox, p. 14. 29 IDEM, Dicţionar de teologie ortodoxă A-Z, p. 46: „Asemănarea este o răsfrângere în suflet a frumuseţii chipului lui Dumnezeu,prin iluminarea Duhului. Este formape care Dumnezeu o ia în icoana omului”. 30 IDEM, La vie. Un avenir déterminé…, p. 199; IDEM, Tratat de teologie dogmatică şi ecumenică, p. 109: „Între ikon – imago şi omoiosis – similitudo există un raport dinamic. Dacă chipul se referă la interdependenţa şi comuniunea conştientă a omului cu Dumnezeu, asemănarea înseamnă devenirea chipu- lui, apropierea personală a sfinţeniei lui Dumnezeu, îndumnezeirea actualizată prin simbioza dintre har şi libertate, prin ascultare liberă”. 31 IDEM, Tratat de teologie dogmatică şi ecumenică, p. 83. 32 IBIDEM, 88. 33 IBIDEM. 178 PROF. UNIV. DR. DANIEL MUNTEANU genuin liturgică deoarece ea nu poate fi despărţită niciodată de rugăciune34 adică de cult şi de spiritualitate, „de adorarea misterului lui Dumnezeu şi de experierea acestui mister”35. Credinţa rugătoare sau liturgică este noul modus vivendi al creştinului în comuniunea harului divin. Părintele Bria subliniază în acest context importanţa Sfintelor Taine în împlinirea umanului. Îmbrăcând haina luminii prin Botez, omul credincios se naşte din nou şi devine astfel „părtaş al slavei dumnezeieşti”36. Părintele Bria subliniază nu numai legă- tura organică dintre Botez, Mirungere şi Euharistie, ci şi dimensiunea lor pnevma- tologică. Moartea şi învierea în Hristos nu sunt posibile fără Duhul Sfânt, Duhul Sfinţitor care ne însoţeşte creşterea în Hristos37. „Creştinii sunt ‚îndumnezeiţi' prin Duhul Sfânt (Ps 1,4), fiecare creştin este un locaş, un cort, un rug aprins (1 Co 3,17; 6,19)”38. Duhul Sfânt este acela care „antrenează pe credincioşi” să trăiască în Hristos39, în sensul că el „modelează în noi” pe Hristos40. Hristos Cuvântul Întrupat, unit prin fire cu Duhul Sfânt îl dăruieşte pe acesta imediat şi nevăzut întregii creaţii41. Prin Duhul Sfânt avem „pecetea indelebilă a înfierii, o nouă identitate de copii ai lui Dumnezeu”42. De aceea nu există liturghie fără epicleză, fără invocarea Duhului Sfânt care deschide dimensiu- nea eshatologică a transfigurării liturgice43. Pentru Părintele Bria „esenţa însăşi a Ortodoxiei”44 o constituie doctrina despre îndu- mnezeirea omului. Esenţa mântuirii constă în participarea omului la viaţa lui Dumnezeu. Această participare transfigurează natura umană şi o face transparentă la energiile divine transmise prin Duhul Sfânt45. Soteriologia Părintelui Bria se bazează astfel pe o pnevma- tologie dinamică, în sensul că mântuirea înseamnă transfigurarea umanului prin comu- niunea cu energiile divine necreate46. Înţelegerea mântuirii ca participare la energiile necreate scoate în evidenţă caracterul ontologic al mântuirii. Omul posedă în orientarea sa ontologică spre Dumnezeu47 capacitatea de a „creşte în Dumnezeu” atâta timp cât „comuniunea ontologică dintre Dumnezeu şi om nu este statică”48. „Mântuirea este convieţuire”, participare personală la sfinţenia lui Dumnezeu49. Omul născut din nou devine un vas curat în care se varsă Duhul Sfânt cu slava împărăţiei viitoare50. 34 IDEM, Comentariu la Catehismul Ortodox, p. 22. 35 IDEM, Dicţionar de teologie ortodoxă A-Z, p. 114. 36 IDEM, Mari sărbători şi praznice creştine…, p. 61, 74. 37 IBIDEM, p. 62. 38 IBIDEM, p. 49. 39 IDEM, Comentariu la Catehismul Ortodox, p. 72. 40 IDEM, Dicţionar de teologie ortodoxă A-Z, p. 135. 41 IDEM, Tratat de teologie dogmatică şi ecumenică, p. 123. 42 IDEM, Comentariu la Catehismul Ortodox, 72. 43 IDEM, La vie. Un avenir déterminé…, p. 197; IDEM, Dicţionar de teologie ortodoxă A-Z, 136: „De la Conzecime, Biserica este dependentă de Duhul Sfânt, Care o leagă de veacul eshatologic. Prin Duhul Sfânt, Biserica trăieşte atât în planul istoriei cât şi în cel al eshatologiei”; IDEM, The Liturgy after the Liturgy, p. 9: „Duhul Sfânt, Mângâietorul ceresc, constituie forţa înţelepciunii, a libertăţii şi a responsabili- tăţii omului”. 44 IDEM, La vie. Un avenir déterminé…, p. 209. 45 IDEM, Ortodoxia în Europa. Locul spiritualităţii române, p. 174. 46 IBIDEM, p. 181. 47 IDEM, Dicţionar de teologie ortodoxă A-Z, p. 35. 48 IDEM, Ortodoxia în Europa. Locul spiritualităţii române, p. 179. 49 IBIDEM, p. 182, p. 195. 50 IBIDEM, p. 206. Liturghie şi ecumenism. Valenţe fundamentale ale teologiei ortodoxe 179 Antropologia teologică a Părintelui Bria are o dimensiune cosmică, ecologică51 şi ecumenică în acelaşi timp. Dimensiunea ecologică se reflectă în descrierea omului şi a lumii întregi ca existenţă bazată pe prezenţa lui Dumnezeu. Existenţa şi diversitatea vieţii sunt semnele iubirii şi prezenţei lui Dumnezeu care se dăruieşte pe sine sub formă de relaţie. Existenţa sau viaţa ca atare sunt „epifania Duhului lui Dumnezeu, manifesta- rea personală şi vie a Creatorului”52. Această concepţie cosmică a vieţii ca epifanie a lui Dumnezeu trezeşte sensibilitatea ecologică faţă de creaţie, respectul faţă de diversitatea speciilor şi grija pentru protecţia lor. Omul aflat în procesul sfinţirii este conştient de faptul că viaţa înseamnă relaţie cu Dumnezeu şi face tot posibilul pentru a o proteja53. În antropologia sa teologică Părinte Bria descrie pe om ca pe un inel de legătură al creaţiei cu divinul. Această dimensiune cosmică a umanului s-a realizat deplin în Iisus Hristos. „Viaţa nu este doar o relaţie ci un schimb ontologic între Dumnezeu şi umani- tate prin întruparea Fiului lui Dumnezeu”54. Sfânta Treime nu este activă numai în actul de creare a lumii ci şi în cel de restaurare a ei. Hristos cel cosmic dă viaţa şi o restaurează sau o invită la eternitatea lui Dumnezeu prin Întruparea sa55. Întruparea lui Hristos confirmă demnitatea infinită a omului arătând că nici o fiinţă umană nu este deprivată de comuniunea existenţială cu Dumnezeu56. Părintele Bria descrie de aceea pe om ca „preot al creaţiei” care are misiunea de a în- toarce creaţia la Creator57. Omul îşi are originea şi existenţa în voinţa lui Dumne- zeu58. Fiecare om din orice cultură trebuie să-şi asume responsabilitatea cosmică deoarece el contribuie la căderea sau restaurarea nu numai a întregului cosmos ci şi a întregii umanităţi59. În concepţia Părintelui Bria omul este o „fiinţa religioasă care îşi găseşte fericirea în lauda lui Dumnezeu”60. De aceea el atrage atenţia asupra responsabilităţii omului faţă de dimensiunea sacră a fiinţei şi a existenţei sale. Omul „redă istoric chipul lui Dumne- zeu” şi are vocaţia de a transforma lumea într-o „cetate sfântă”: „Omul nu este o simplă entitate biologică, o construcţie culturală, un produs social, ci o operă simbolică, hristo- foră, întrucât Hristos a venit nu numai pentru noi, ci şi în noi”61. De aceea omul are misiunea de a restaura comuniunea creaţiei cu Dumnezeu prin participarea sa la Litur- ghie. Aici se revarsă Duhul Sfânt, Duhul vieţii veşnice care ne uneşte cu Hristos cel răstignit şi înviat. Viaţa creştină liturgică este trăire şi mărturisire vie a învierii, comu- niune cu Hristos în Duhul Sfânt care este prezent în inimile creştinilor (Rm 5, 5)62 În 51 IDEM, „Sanctification de la création”, în PR. PROF. DR. ION BRIA, PHILIPPE CHANSON, JACQUES GADILLE, MARC SPINDLER (ed.), Dictionnaire oecuménique de missiologie. Cent mots pour la mission, Genève, 2001, p. 315: „La thérapie de la création est aussi d'ordre spirituel et d'ordre anthropologique”. 52 IDEM, „The significance of the theme: some preliminary observations”, în IDEM (ed.), Jesus Christ – the Life of the World. An Orthodox contribution to the Vancouver theme, Geneva, 1982, p. 15. 53 IDEM, The liturgy after the Liturgy…, p. 10: „Sfinţirea are însemnătate atât pentru ecologie cât şi pentru drepturile omului”. 54 IDEM, „The significance of the theme: some preliminary observations”, p. 15. 55 IBIDEM. 56 IDEM, Celebrating life in the liturgy, p. 88. 57 IDEM, Spaţiul nemuririi sau eternizarea umanului în Dumnezeu, Iaşi, 1994, p.29; IDEM, Tratat de teo- logie dogmatică şi ecumenică, p. 115. 58 IDEM, Dicţionar de teologie ortodoxă A-Z, p. 35. 59 IDEM, Tratat de teologie dogmatică şi ecumenică, p. 116. 60 IBIDEM. 61 IBIDEM. 62 IDEM, „The significance of the theme: some preliminary observations”, p. 16. 180 PROF. UNIV. DR. DANIEL MUNTEANU teologia Părintelui Bria antropologia joacă un rol decisiv în susţinerea culturii non- violente, egalitare şi antidiscriminatorii. Prezenţa Duhului Sfânt în inimile credincioşilor inspiră la deschiderea pentru ceilalţi oameni în iubire şi solidaritate.63 Antropologia creş- tină conduce la „respectul pentru demnitatea fiecărei persoane umane”, la recunoaşterea egalităţii fundamentale dintre bărbat şi femeie, la respingerea discriminării de orice fel64. Antropologia oferă o cale de depăşire a conflictelor interumane, deoarece ea susţine perceperea omului de pretutindeni în calitatea sa de chip viu al lui Dumnezeu. Plecând de la această antropologie teologică Părintele Bria afirmă că „Biserica trebuie să devină o comunitate răscumpărată, în care barierele între rase, sexe, clase sunt distruse”65. 2. Teologia culturii Teologia Părintelui Bria este o adevărată teologie a culturii, care descoperă sensuri şi aspecte interdependente ale culturii creştine ortodoxe. 2.1. Cultura creştină este în primul rând o cultură sfinţitoare. Părintele Bria dedică un spaţiu larg reflecţiei asupra conceptului de sfinţenie precum şi asupra rolului unei culturi sfinţitoare. El accentuează că teologia ortodoxă de inspira- ţie liturgică are misiunea de a contribui la formarea unei culturi „unificatoare şi sfinţi- toare”66. Credinţa care izvorăşte din iubire creează un ethos adică un stil de viaţă legat de „sfinţirea universului”67. Cultura nu are doar un rol interpretativ ci mai presus de toate unitiv. Ea este un simbol al unirii cu Dumnezeu după modelul Întrupării lui Hristos şi al perfectei sale sinteze ontologice68. Părintele Bria nu vorbeşte niciodată despre cultură fără referire directă la cultul creştin. „Cultus” şi „cultura” sunt convergente în procesul de transfigurare a lumii69. Cultura nu este un scop în sine însăşi ci un mijloc de participare la viaţa divină precum şi un mijloc de a face accesibilă Evanghelia lui Hristos într-un context social70: „Culture is the «stylistic matrix» of the good news, making it transparent and alive, able to enter the experience of the whole people”71. Esenţa culturii creştine este de natură epifanică adică revelatoare a prezenţei energiilor divine necreate în lumea empirică72. Cultura creştină este liturgică, deoarece liturghia este mediul sfinţirii omului şi al în- tregii creaţii. Sfinţenia ca „proces de transfigurare subiectivă a credinciosului prin parti- cipare nemijlocită la viaţa lui Hristos”73 nu poate fi înţeleasă fără liturghie. Liturghia face posibilă „participarea la trupul îndumnezeit al lui Hristos, izvorul sfinţeniei”74. De aceea creştinul trăieşte din şi în intimitatea mistică cu Hristos oferit în Euharistie75. 63 IBIDEM, p. 17. 64 IDEM, Comentariu la Catehismul Ortodox, p. 54. 65 IDEM, Ortodoxia în Europa. Locul spiritualităţii române, p. 163. 66 IDEM, Mari sărbători şi praznice creştine…, p. 6. 67 IDEM, Romania. Orthodox Identity…, p. 28. 68 IDEM, p. 30: „Culture (...) is a symbol unifying two realities in one”. 69 IBIDEM, p. 25. 70 IBIDEM, p. 37. 71 IBIDEM, p. 31. 72 IBIDEM, p. 33. 73 IDEM, Dicţionar de teologie ortodoxă A-Z, p. 325. 74 IBIDEM, p. 326. 75 IDEM, The Liturgy after the Liturgy..., p. 11. Liturghie şi ecumenism. Valenţe fundamentale ale teologiei ortodoxe 181 Plecând de la o antropologie hristologică Părintele Bria descrie teologia culturii ca parte a teologiei Logosului76. O cultură sfinţitoare, apofatică şi doxologică77 nu este posibilă fără liturghia euharistică, deoarece substanţa transfiguratoare a culturii creştine constă tocmai în legătura ei intimă cu Hristos Cel Înviat, adică cu lumina Învierii şi a vieţii Sfintei Treimi. Hristos Mântuitorul a înviat din morţi „trăgând materia din întu- neric”78, iar Învierea lui „este un eveniment revelator cu rezonanţe cosmice, universale, comparat cu un focar a cărui lumină se răsfrânge nu numai peste creştini, ci şi peste „tot omul care vine în lume”. Din cauza Învierii lui Hristos, toţi şi toate sunt chemate la viaţă eternă”79. Aspectul cultural al tradiţiei ortodoxe subliniat de către Părintele Bria trezeşte sensi- bilitatea faţă de caracterul dinamic al adevărului ortodox. Ortodoxia are o identitate liturgică şi culturală în acelaşi timp80. Cultura liturgică sfinţitoare poate fi înţeleasă ca punte spre consacrarea lumii adică spre transfigurarea cosmosului81. Prin liturghie lumea devine transparentă prezenţei şi frumuseţii divine. Dumnezeu comunică cu creatul şi-l transfigurează prin energiile sale necreate, „îl asumă” şi-l „atrage spre infinit”82. Sote- riologia părintelui Bria este cosmică pentru că ea accentuează valoarea sfinţirii creaţiei materiale, fizice, corporale prin comuniunea liturgică cu Dumnezeu83. Cultura joacă în această soteriologie cosmică un rol central deoarece ea este mediul civilizării şi umani- zării societăţii şi a lumii întregi84. 2.2. Cultura creştină este eshatologică şi istorică în acelaşi timp Ea transportă rezonanţele eshatologice în istorie, răsfrângând lumina Învierii în timp. De la Învierea lui Hristos este posibilă „transfigurarea universului (…) prin puterea acestui «Luceafăr al dreptăţii»”85. Iisus Hristos este puntea de legătură dintre istorie şi eshatologie. Prin Întruparea şi Învierea sa a intrat deja în istorie Împărăţia lui Dumnezeu86. „Cu învierea lui Hristos, viaţa este orientată spre Împărăţie, care, într-o formă deja anticipată, este în mijlocul nostru”87. Creştinismul are o dimensiune eshatologică doar atunci când iradiază şi reve- lează Sfânta Treime88. „Viaţa în Hristos”, ca definiţie majoră a Ortodoxiei, este întot- deauna eshatologică89 şi înseamnă comuniune istorică cu Sfânta Treime, sursa harului 76 IDEM, „Ion Coman 1902-1987”, în PR. PROF. DR. ION BRIA, DAGMAR HELLER (ed.), Ecumenical Pilgrims. Profiles of Pioneers in Christian Reconciliation, Geneva, 1995, p. 64; PR. PROF. DR. ION BRIA, Teologia Ortodoxă în România contemporană, Iaşi, 2003, p. 92: „Biserica e datoare să anunţe că iubirea lui Dumnezeu e prezentă şi activă pe căi neaşteptate (...) în lume, prin ‚seminţele Logosului' în celelalte religii, filozofii şi credinţe, care caută sensul profund al existenţei.”. 77 IDEM, Romania. Orthodox Identity…, p. 38. 78 IDEM, Mari sărbători şi praznice creştine…, p. 12. 79 IBIDEM, p. 29. 80 IDEM, La vie. Un avenir déterminé…, p. 212. 81 IDEM, Tratat de teologie dogmatică şi ecumenică, p. 286. 82 IBIDEM, p. 286; IDEM, Romania. Orthodox Identity…, p. 29: „Mission is the sanctification of the world, which is the place of epiphany where divine mystery meets human history”. 83 IDEM, „Sanctification de la création”, p. 315. 84 IDEM, Romania. Orthodox Identity…, p. 42-43, 54. 85 IDEM, Mari sărbători şi praznice creştine…, p. 32. 86 IDEM, Ortodoxia în Europa. Locul spiritualităţii române, 150. 87 IDEM, Tratat de teologie dogmatică şi ecumenică, 137. 88 IDEM, La vie. Un avenir déterminé…, 239. 89 IDEM, „The significance of the theme: some preliminary observations”, 17. 182 PROF. UNIV. DR. DANIEL MUNTEANU divin. Această comuniune transfigurează pe om în mod ontologic şi prin om întregul univers, conferind un nou mod de existenţă90. Prin har sau prin energiile necreate ale lui Dumnezeu omul „intră în condiţia lumii eterne” şi deschide lumii viitorul împărăţiei lui Dumnezeu91. 2.3. Cultura creştină este optimistă în măsura în care contribuie la biruirea fricii de moarte. Credinţa în Hristos cel Înviat care a biruit moartea şi iadul înseamnă practicarea spe- ranţei în viaţa veşnică92. Această practică este în acelaşi timp victoria împotriva fricii faţă de moarte. Învierea lui Hristos este începutul stăpânirii vieţii veşnice în lume şi „constituie singura speranţă a omenirii”93. Prin Învierea lui Hristos iadul „s-a surpat” şi a fost nimicit94. Părintele Bria rezumă întreaga teologie ortodoxă în salutul pascal: „Hristos a înviat”! Acesta este „un strigăt şi un angajament contra morţii, pentru viaţă (…), pentru eternitate”95. 2.4. Cultura creştină nu este ostilă lumii ci calea de înnoire a lumii. Ea este de aceea o cultură publică. Prin valorile ei culturale şi prin mărturisirea Evangheliei ca „liturghie după liturghie” Biserica Ortodoxă susţine şi practică un „apostolat social” care constituie un element fundamental în transformarea societăţii96. Pentru Părintele Bria „chestiunile politice, economice şi sociale sunt inseparabile de cele religioase, etice şi spirituale”97. El combate impresia că ar exista două sisteme diferite „unul pentru viaţa eclezială şi altul pentru viaţa socială. Asceza personală şi etica socială, eshatologia şi învăţătura socială sunt interconectate”98. Părintele Bria este deplin convins că spiritualitatea creştină poate ajuta la reorientarea umanităţii spre o cultură care să vizeze „sfârşitul tuturor discriminărilor etnice, rasiale, culturale”99. Având în vedere valoarea dialogului dintre teologie şi societate, el subliniază necesitatea dezvoltării teologiei ca „interlocutor viabil (…) în problemele de fond ale culturii şi societăţii umane”100. Biserica trebuie să se implice activ în apărarea drepturilor omului şi combaterea nedreptăţii sociale, a dictaturilor şi a imperialismelor de orice tip101: „Is it possible to believe in Jesus Christ – the Life of the World if the church keeps silent over the issue of violence and the extermination of others? The theology of 90 IDEM, La vie. Un avenir déterminé… p. 194. 91 IDEM, Tratat de teologie dogmatică şi ecumenică, p. 282. 92 IDEM, Mari sărbători şi praznice creştine…, p. 30. 93 IBIDEM, p. 31. 94 IBIDEM, p. 30. În ciuda optimismului său eshatologic Părintele Bria respinge apocatastaza ca „pură speculaţie”teologică. Vezi PR.PROF.DR.ION BRIA, Dicţionar de teologie ortodoxă A-Z, p. 37. 95 IDEM, Tratat de teologie dogmatică şi ecumenică, p. 282. 96 IDEM, Romania. Orthodox Identity…, p. 23, 47. 97 IDEM, Comentariu la Catehismul Ortodox, p. 6. 98 IDEM, Romania. Orthodox Identity…, p. 34; IDEM, Liturgy after the Liturgy..., p. 38-39: Etica creştină este o refecţie asupra vieţii în comuniune. 99 IDEM, Comentariu la Catehismul Ortodox, 84; IDEM, Ortodoxia în Europa. Locul spiritualităţii ro- mâne, 151. 100 IBIDEM, 161. 101 IDEM, Liturgy after the Liturgy..., p. 70: „The Orthodox churches have been called to an important role in the public life of countries struggling to build a state on the basis of democracy, justice and freedom”. Liturghie şi ecumenism. Valenţe fundamentale ale teologiei ortodoxe 183 peace and the ethic of social justice and solidarity are an essential part of the Chris- tian commitment, especially today! The churches have to be involved in the struggle for human rights where the spiritual and cultural freedom of persons and communi- ties are violeted by various exclusive ideologies, by all forms of dictatorship, politi- cal imperialism and technological domination”102. Vocaţia teologiei contemporane şi a Bisericii constă în implicarea activă în sistemul naţional de educaţie precum şi în cel de diaconie103. În contextul secularizării culturii Biserica riscă să fie marginalizată în societate în ciuda misiunii ei profetice pentru un „univers transfigurat”104. Viaţa liturgică trebuie să hrănească nu numai viaţa creştină în sfera privată, ci şi în cea publică şi politică. Spiritualitatea liturgică este autentică numai atunci când aduce roade în sfera publică. Sfinţirea lumii sau „terapia creaţiei” depinde de depăşirea problemelor economice105. De aceea părintele Bria nu separă sfinţirea persoanei de slujirea aproapelui. Liturghia înseamnă „public and collective action”, aşa încât ea are o importanţă crucială în societate106. Creştinii au vocaţia de a contribui la realizarea koinoniei adevărate în iubire şi pace107. O spiritualitate a koinoniei are repercursiuni sociale deoarece ea contribuie atât la respectarea şi cât şi la restaurarea omului ca imago Dei108. Cultura creştină este pentru Părintele Ion Bria o „valoare fundamentală” atât în Româ- nia cât şi în Europa de mâine109. El consideră Ortodoxia românească drept o formă con- cretă şi originală de inculturalizare a Evangheliei110. Cultura nu este însă ceva static, „o simplă comemorare a trecutului, ci o sinergie între trecut şi prezent”111. Prin promova- rea valorilor culturii sfinţitoare Biserica oferă posibilitatea concretă de orientare într-o „societate turmentată şi nedecisă”112, adică „în matricea imperfectă a acestei lumi”113. Sfinţenia personală stă în legătură indisolubilă cu transformarea structurală a societăţii114. Ţelul primar al creştinismului constă înainte de toate în „extinderea experienţei Duhului la scară istorică, socială, politică”115. Părintele Bria afirmă de aceea neîntrerupt caracte- rul comunitar şi public al credinţei liturgice116. „Altarul liturgic din biserică” şi „altarul fratelui din stradă” nu pot fi separate pentru că sunt părţi constitutive ale unei singure spiritualităţi117. Liturghia este „o acţiune publică, un serviciu comun care prin natura sa 102 IDEM, „The significance of the theme: some preliminary observations”, p. 19. 103 IDEM, Ortodoxia în Europa. Locul spiritualităţii române, p. 129. 104 IDEM, La vie. Un avenir déterminé…, p. 188. 105 IDEM, Sanctification de la création, p. 315. 106 IDEM, Liturgy after the Liturgy...,p. 70; IDEM, Romania. Orthodox Identity…, p. 34. Comunitatea creştină nu există numai în locaşul de cult ci şi „in the public marktetplace, where the ‚other altar', the alter of the poorer brother or sister is set up. The church recognizes both the mystery and the sociological dimension of this sacramental view. Christians can act within the visible, social structure of the church, but only in keeping with the vocation of the church to be a sign, here and now, of the kingdom of God”. 107 IDEM, Liturgy after the Liturgy..., p. 70. 108 IBIDEM, p. 51: „Christian culture should be a formative matrix, in which every person can recover the image of God which is already hidden in him or her since baptism”. 109 IDEM, Ortodoxia în Europa. Locul spiritualităţii române, p. 22. 110 IBIDEM, p. 25. 111 IBIDEM, p. 28. 112 IBIDEM, p. 32. 113 IBIDEM, p. 41. 114 IBIDEM, p. 48. 115 IBIDEM, p. 58. 116 IBIDEM, p. 106. 117 IBIDEM, p. 110; IDEM, Liturgy after the Liturgy..., p. 20: vorbeşte despre „sacramentul fratelui”. 184 PROF. UNIV. DR. DANIEL MUNTEANU se răsfrânge dincolo de locaşul de cult”118. „Acolo unde cultul lui Dumnezeu este secun- dar sau absent, eşecul social este inevitabil”119. De aceea liturghia trebuie să conducă la filantropie, la angajament politic pentru drepturile omului, la diaconie socială120, la un umanism şi la o spiritualitate ecologică121. Dând dovadă de un spirit practic şi obiectiv în acelaşi timp Părintele Bria critică teo- logia răsăriteană deoarece ea nu a dat „suficientă importanţă civilizaţiei creştine, pro- blemelor umane şi sociale globale”. Atunci când Ortodoxia se va angaja activ în aceste domenii ale creştinismului practic ea va deveni „forţă de viaţă şi fermentul societăţii” după modelul lui Hristos care „a înmulţit pâinea şi a transformat apa în vin spre hrană şi bucuria mulţimilor”122. Deschiderea şi slujirea faţă de lume prin diaconie „reprezintă pentru Biserică nu numai un principiu de înnoire, ci şi de umanizare permanentă”123 şi de intensificare a ecumenismului practic, adică a ecumenismului diaconiei „care strânge Bisericile într-o slujire colectivă a umanităţii, cu toate deosebirile dogmatice şi liturgice dintre ele”124. 2.5. Cultura creştină ortodoxă este o cultură ecumenică. Părintele Bria promovează şi afirmă valorile teologiei ortodoxe în perspectiva dialo- gului ecumenic. El nu separă „aspectul liturgic-euharistic” al Bisericii de „aspectul comunitar-ecumenic”125. Bria pune în evidenţă faptul că în Biserica Ortodoxă există deja o largă tradiţie ecumenică deoarece ea a fost implicată activ în Consiliul Ecumenic al Bisericilor de la început126. Biserica Ortodoxă Română nu este doar reprezentată ci participă ca membră activă127 la Consiliului Ecumenic al Bisericii din 20 noiembrie 1961, adică de la treia Adunare Generală de la New-Delhi. Consiliul Ecumenic nu constituie o nouă biserică ci o mişcare de restaurare a unităţii vizibile a Bisericii, o „călătorie comună spirituală spre unitatea văzută”128. Mişcarea ecumenică promovează această refacere a unităţii văzute a tuturor creştinilor într-o „comunitate conciliară”129 „pe calea acordurilor şi dialogului teologic, a mărturiei comune, a cooperării şi asistenţei 118 IDEM, Ortodoxia în Europa. Locul spiritualităţii române, p. 129: „Prin caracterul ei euharistic şi comunitar, liturghia sugerează o ordine socială şi economică dominată de spiritul de solidaritate şi de actul de împărtăşire”. 119 IBIDEM, p. 150. 120 IDEM, Liturgy after the Liturgy..., p. 71. Diaconia îşi trage rădăcinile din euharistie şi este „liturghie după liturghie“: IDEM, La vie. Un avenir déterminé…, p. 232; IDEM, „Introduction”, p. 10: „Thus the Liturgy must not be a closed event limited to the celebration in the church and to the nominal members of the Church; it has to be continued in the lives of the faithful in all dimensions of life. One cannot sepa- rate Liturgy and life, therefore there is a ‚liturgy' after Liturgy”. 121 IDEM, Sanctification de la création, p. 315: „La mission chrétienne est donc tenue de dénoncer la dégradation de l'environnement, la pollution de l'eau, l'érosion du sol, les armes nucléaires, et de s'engager vers une thérapie de la terre génératrice de vie“. 122 IDEM, Tratat de teologie dogmatică şi ecumenică, p. 286. 123 IDEM, „Aspecte dogmatice ale unirii Bisericilor creştine”, în ST, nr. 1-2/1968, p. 51. 124 IBIDEM, p. 84, p. 110, p. 59: „Unirea Bisericilor presupune (...) şi un efort de apropiere spirituală prin iubire, rugăciune, solidaritate, armonie şi slujire comună. Iubirea este puntea unităţii spirituale şi a împre- ună-slujirii”. 125 IBIDEM, p. 26. 126 IDEM, Liturgy after the Liturgy..., p. 67. 127 IDEM, Tratat de teologie dogmatică şi ecumenică, p. 216. 128 IDEM, Ortodoxia în Europa. Locul spiritualităţii române, p. 118, p. 120. 129 IDEM, Tratat de teologie dogmatică şi ecumenică, p. 250. Liturghie şi ecumenism. Valenţe fundamentale ale teologiei ortodoxe 185 reciproce interbisericeşti”130. Scopul suprem al mişcării ecumenice este de „a regăsi «baza euharistică» a unităţii văzute”131 deoarece euharistia este fundamentul vieţii creştinilor ca membri ai Bisericii celei una132. Părintele Bria afirmă că ecumenismul şi Ortodoxia „constituie realităţi corelative”133. El susţine astfel existenţa unei compatibilităţi evidente între ecumenism şi Ortodoxie, deoarece Ortodoxia se axează pe „sistemul polifonic” în care „fiecare Biserică locală îşi păstrează identitatea ei etnică şi culturală”134. „Ortodoxia constată că în centrul divergenţe- lor interconfesionale, ecumenice, stă misterul Bisericii, o realitate istorică, actuală, în care lumea care va să vină, Împărăţia lui Dumnezeu, este deja prezentă în mod sacramental”135. Coerenţa ecumenică este asigurată nu numai de teologia apofatică, prin care Ortodoxia păstrează natura de mister a Bisericii, ci şi prin învăţături fundamentale comune. Între Ortodoxie şi Protestantism există de exemplu diferite punte de convergenţă precum „lectio divina, venerarea cuvântului lui Dumnezeu despre care dă mărturie Sfânta Scriptură”, „teologia Duhului Sfânt şi accentul pe sfinţirea persoanei”, „conceptul de Biserică locală, adică manifestarea Bisericii universale într-un anumit timp şi loc”, „raportul dintre Evanghelie şi cultură, indigenizarea creştinismului, participarea popo- rului la Liturghie în limba autohtonă” şi conştiinţa necesităţii unei unităţi văzute în contextul pluralismului teologic136. Un alt fundament comun ecumenic îl constituie simbolul de credinţă niceo– constantinopolitan din anul 381. Crezul este „‚canonul' credinţei ecumenice” şi „rezumă doctrina creştină apostolică şi patristică într-o formă conciliară”137: „Faptul că toate Bisericile din Consiliul Ecumenic al Bisericilor recunosc în Crez esenţialul doctrinei trinitare reprezintă o bază pentru refacerea unităţii lor văzute şi pentru misiunea lor comună în lumea de astăzi”138. Reticenţele faţă de ecumenism nu sunt de aceea conforme nici cu poziţia oficială şi nici cu vocaţia interioară a Bisericii Ortodoxe. Părintele Bria îndeamnă mereu la un ecumenism local, la o cooperare misionară şi la mărturie comună a Evangheliei139. În acelaşi timp el subliniază importanţa participării la ecumenismul european printr-o etică socială liturgică140. Este vorba despre o etică liturgică deoarece Părintele Bria vede litur- ghia ca „adevărata structură a unităţii Bisericii”141. Liturghia este poarta spre unitatea ecumenică a Bisericii lui Hristos iar Ortodoxia are o adevărată „vocaţie ecumenică”142. Ecumenismul înţeles ca „proces de deschidere şi de reaşezare a Bisericilor faţă către faţă, de colaborare practică şi actuală între Biserici separate de istorie” conduce la „un 130 IBIDEM, p. 243. 131 IBIDEM, p. 247, p. 292: „Semnul unităţii restaurate a Bisericii universale este comuniunea euharistică, iar scopul este de a sluji împreună unitatea şi înnoirea lumii”. 132 IDEM, „The significance of the theme: some preliminary observations”, p. 19: „One test of ecumeni- cal life today would be to renew the effort to overcome the obstacles to full eucharistic communion. This is an essential condition for the credibility of the ecumenical movement”. 133 IDEM, „Aspecte dogmatice ale unirii Bisericilor creştine”, p. 6, p. 167. 134 IDEM, Ortodoxia în Europa. Locul spiritualităţii române, p. 153. 135 IBIDEM. 136 IBIDEM, p. 156. 137 IBIDEM, p. 171. 138 IBIDEM, p. 172. 139 IBIDEM, p. 39-40. 140 IBIDEM, p. 47. 141 IDEM, La vie. Un avenir déterminé…, p. 195. 142 IBIDEM, p. 251. 186 PROF. UNIV. DR. DANIEL MUNTEANU mod de viaţă deschis” care favorizează pacea şi dreptatea între oameni şi în societate. Dinamismul ecumenic însufleţeşte şi chiar hrăneşte „solidaritatea între oameni, între culturi, între popoare”143. Ortodoxia poate contribui în mod substanţial la reconcilierea confesiunilor creştine numai atunci când îşi depăşeşte complexul de superioritate sau aroganţa doctrinară triumfalistă144. Biserica adevărată iradiază mobilitatea şi supleţea Duhului Sfânt prezent în ea, aflându-se într-un proces continuu de reînnoire interioară145. Biserica Ortodoxă trebuie să contribuie la restaurarea unităţii Bisericii lui Hristos cu toată puterea ei, deoarece aceasta este „porunca expresă şi sfântă a Domnului Hristos (In 17,21)”146. Părintele Bria respinge în acelaşi timp un minimalism doctrinar, deoarece „ecume- nismul nu înseamnă a uniformiza, a minimaliza, în mod artificial, formalist, polifonia Bisericilor locale”147. Ortodoxia a contribuit şi continuă să contribuie la mişcarea ecumenică îndeosebi prin spiritualitatea ei liturgică precum şi prin teologia ei despre Sfânta Treime148. Învă- ţătura despre Sfânta Treime constituie pentru Părintele Bria „doctrina fundamentală a creştinismului”149. Sfânta Treime este originea şi viitorul creaţiei. Existenţa ipostatică a persoanelor treimice este garanţia faptului că viitorul eshatologic al lumii trebuie descris în sensul comuniunii interpersonale cu Dumnezeu, iubirea supremă şi veşnică fiind de natură trinitară150. Crearea lumii, Întruparea şi mântuirea lumii vizează transmiterea vieţii de comuniune care există în Sfânta Treime151. Înţelegerea autentică a creştinis- mului nu înseamnă însă doar acceptarea şi mărturisirea doctrinei despre Sfânta Treime „ci şi transpunerea ei în practică, în cult şi într-un mod de viaţă trinitară”152. Aceasta presupune faptul că credinţa în Sfânta Treime trebuie să marcheze profund modul de existenţă al creştinului, sensibilitatea sa pentru pluralitate şi tendinţa spre unitate în comuniunea iubirii. „Dumnezeu – Sfânta Treime, principiul de mişcare, de comuniune, de schimbare şi de înnoire, vrea ca toţi şă fie una după cum El este una”153. Părinte Bria speră că tradiţia ortodoxă cu bogăţia patrimoniului ei liturgic va deveni „fermentul” unităţii creştine în general154. „«Aluatul» Duhului Sfânt” trebuie să fer- menteze cultura lumii155. Important pentru identitatea liturgică, ascetică şi diaconală156 143 IDEM, Ortodoxia în Europa. Locul spiritualităţii române, p. 123. 144 IDEM, La vie. Un avenir déterminé…, p. 257. 145 IBIDEM, p. 259. 146 IDEM, Tratat de teologie dogmatică şi ecumenică, p. 248. 147 IBIDEM, p. 249; IDEM, „Aspecte dogmatice ale unirii Bisericilor creştine”, p. 14. Bria solicită o „metodă care nici să nu relativizeze terminologia teologică în care a fost exprimată doctrina, nici să nu nege natura istorică şi deci flexibilitatea formelor de expresie”. 148 IDEM, Ortodoxia în Europa. Locul spiritualităţii române, p. 128, p. 135. 149 IDEM, Tratat de teologie dogmatică şi ecumenică, p. 89. 150 IBIDEM, p. 91. 151 IBIDEM. 152 IBIDEM, p. 92. 153 IDEM, Ortodoxia în Europa. Locul spiritualităţii române, p. 163; IDEM, Dicţionar de teologie orto- doxă A-Z, p. 63: „Fiinţa Bisericii îşi găseşte originea şi modelul ei în misterul comuniunii Sfintei Treimi. (...) Ortodoxia insistă asupra caracterului trinitar al Bisericii”; IDEM, The Liturgy after the Liturgy..., p. 19: Misiunea creştină este posibilă numai „in and through an event of communion which reflects in history the trinitarian existence of God himself“. 154 IDEM, Ortodoxia în Europa. Locul spiritualităţii române, p. 135. 155 IBIDEM, p. 140. 156 IDEM, La vie. Un avenir déterminé…, p. 219. Liturghie şi ecumenism. Valenţe fundamentale ale teologiei ortodoxe 187 a Ortodoxiei este faptul că spiritualitatea este o comoară comună tuturor Bisericilor 157. Ortodoxia exprimă un aspect al spiritualităţii creştine universale. De aceea ea este chemată a fi ecumenică în timp şi în spaţiu, luându-şi în serios responsabilitatea proprie faţă de lume şi de lucrarea universală a Duhului Sfânt în istorie158. Una dintre aspectele acestei responsabilităţi constă în angajarea în sistemul educaţi- onal. Ortodoxia trebuie să contribuie la educarea omului şi prin deschiderea ei ecume- nică. O trăsătură fundamentală a educaţiei ecumenice constă în antrenarea credincioşilor la rugăciunea pentru „unirea tuturor”, deoarece ecumenismul nu este doar acţiunea teolo- gilor şi a preoţilor159. „Unitatea văzută a Bisericilor este un imperativ biblic şi istoric”160. Această unitate vizibilă stă în directă legătură cu reînnoirea Bisericii, ca realitate vie. Sursa primară a acestei reînnoiri este tocmai experienţa liturgică a Sfintei Treimi161. Toleranţa ecumenică se bazează şi pe faptul că definiţiile dogmatice nu sunt absolute în sensul static al cuvântului. Orice dogmă este formulată într-un anumit context cultu- ral şi trebuie reformulată în istorie, deoarece ea poartă pecetea istoriei. Caracterul istoric, hermeneutic162 sau contextual al teologiei interzice pretenţia de absolutism163. Mişcarea ecumenică de astăzi se inspiră prin simţul istoric şi de libertate a „gândirii teologice creatoare”164. Unitatea şi diversitatea nu se exclud din punct de vedere ortodox. Con- ceptul in dubiis libertas ajută la depăşirea dogmatismului adică a rigidităţii gândirii confesionaliste şi a identităţii exclusiviste165. Teologia ecumenică trebuie să ajute la fixarea unui „cod moral ecumenic” respectat de către toate Bisericile. Unitatea văzută a Bisericilor depinde de acest cod precum şi de reînnoirea lor continuă166. Biserica trebuie să-şi ia în serios vocaţia ei de „comunitate slujitoare” şi de „comuniune conciliară”167, atâta timp cât „there is a crying need for Christians to speak and act in society with a common voice”168. O teologie ortodoxă ecumenică înseamnă pentru el o „teologie responsabilă”, deo a- rece scindarea creştinilor este un scandal „care împiedică unitatea mărturiei Bisericii”169. Ortodoxia autentică este pentru Părintele Bria o Ortodoxie ecumenică, adică o ortodoxie 157 IBIDEM, p. 223. 158 IBIDEM, p. 256f. 159 IDEM, Ortodoxia în Europa. Locul spiritualităţii române, p. 138-139. 160 IBIDEM, p. 143. 161 IBIDEM, p. 146. 162 IDEM, Tratat de teologie dogmatică şi ecumenică, p. 273. Teologia respiră dinamica de transcendere sau transfigurare a creatului prin comuniunea cu Dumnezeu. Ea are însă limite incontestabile. Una dintre limitele fundamentale ale teologiei este conform Părintelui Bria limita cunoaşterii. De aceea ermeneutica atrage atenţia asupra faptului că „a cunoaşte înseamnă a interpreta. Dar interpretarea este o operă fără de sfârşit, pentru că nu numai realitatea divină, ci şi cea creată e cuvânt sau sens divin, cuprinzător de nesfâr- şite sensuri sau cuvinte (...) aşezate în straturi nesfârşite şi în legături infinit de complexe, care însă toate se referă la Cuvântul de sine subzistent din veci, desăvârşitor şi unificator”. 163 IDEM, Ortodoxia în Europa. Locul spiritualităţii române, p. 132. 164 IBIDEM, p. 158. 165 IBIDEM. 166 IBIDEM, p. 142-143. 167 IBIDEM, p. 130-131. 168 IDEM, Romania. Orthodox Identity…, p. 45. 169 IDEM, Tratat de teologie dogmatică şi ecumenică, p. 270-271; IDEM, „Introduction”, p. 11. Părintele Bria rămâne optimist în privinţa ecumenismului, deoarece acesta dă deja roade. Dialogul ecumenic „opened up new possibilities of a common Christian witness: the Week of Prayer for Christian Unity, mutual aid, intercommunion, con-celebration, common catechesis etc.”. 188 PROF. UNIV. DR. DANIEL MUNTEANU „deschisă tuturor”, „doxologică” şi „evanghelică”170, nu numai conştientă de „scandalul diviziunilor confesionale” ci şi angajată în depăşirea acestui scandal171. Ortodoxia trebuie să caute unitatea văzută a Bisericii şi să se roage continuu pentru această unitate172. O modalitate viabilă de depăşire a scandalului diviziunii, adică de reconciliere ecumenică constă în modelul ortodox de unitate care recunoaşte „principiul diversităţii, al polifoniei” şi facilitează „polifonia contextuală”173 precum şi identitatea proprie într-o lume pluriculturală174. Biserica Ortodoxă Română participă real şi activ la Consiliul Ecumenic al Bisericilor. Prezenţa Ortodoxiei interzice stigmatizarea Consiliului Ecumenic al Bisericilor ca forum protestant175. Procesul de recunoaştere a „celorlalte Biserici ca Biserici depline”, „prac- ticarea concelebrării cultice şi chiar liturgice”, „comuniunea euharistică” cu Bisericile surori are nevoie mai întâi de o „vindecare a memoriei” „prin înlăturarea condamnărilor şi excomunicărilor reciproce”176. Părintele Bria propune ca mijloc teologic de recunoaştere a caracterului eclezial al Bisericilor neortodoxe teza sa despre vestigia Ecclesiae. El susţine că există „semne tangibile ale apostolicităţii şi ale catolicităţii, păstrate în forme variate şi în structuri particulare” în afara Ortodoxiei, precum „recunoaşterea Sinoadelor ecumenice” sau respectarea unor „crezuri de origine apostolică sau patristică”177. Părintele Bria nu separă imperativul misionar de cel dogmatic, liturgic, moral şi ecumenic178. Teologia sa este o teologie a spiritualităţii liturgice şi ecumenice. Impera- tivul ecumenic este şi de natură pnevmatologică în sensul percepţiei prezenţei univer- sale a Duhului Sfânt în întreaga creaţie. Părintele Bria subliniază această prezenţă a Duhului Sfânt „în toţi” citând din Sf. Maxim Mărturisitorul: „Duhul Sfânt nu e absent din nici o făptură şi mai ales din cele ce s-au învrednicit de raţiune. El o susţine în exis- tenţă pe fiecare, întrucât Dumnezeu şi Duhul lui Dumnezeu se află prin puterea providenţiatoare în toate”179. Plecând de la această sensibilitate pentru prezenţa cosmică a Duhului Sfânt Părintele Bria remarcă faptul că „o nouă interpretare a concepţiei patristice despre lucrarea Duhu- lui Sfânt în relaţie cu limitele Bisericii ar putea să aducă o concepţie mai flexibilă a noţi- unii de «limitele Bisericii»”180. De aceea el combate „agnosticismul eclesiologic” adică teza că în afară de Biserica Ortodoxă nu ar mai exista nici o altă Biserică autentică181 şi 170 IDEM, Ortodoxia în Europa. Locul spiritualităţii române, p. 171. 171 IBIDEM, p. 167. 172 IBIDEM, p. 216. 173 IBIDEM, p. 173. 174 IDEM, Tratat de teologie dogmatică şi ecumenică, p. 50. 175 IBIDEM, p. 272. 176 IDEM, Ortodoxia în Europa. Locul spiritualităţii române, p. 216. 177IDEM, Tratat de teologie dogmatică şi ecumenică, p. 251; v. VIOREL IONIŢĂ, „Ökumene und Mission aus orthodoxer Sicht”, în LENA LYBAEK, KONRAD RAISER, STEFANIE SCHARDIEN (ed.), Gemeinschaft der Kirchen und gesellschaftliche Verantwortung. Die Würde des Anderen und das Recht anders zu denken. Festschrift für Professor Dr. Erich Geldbach, Münster-Hamburg-Wien, 2004, p. 62; PR. PROF. DR. ION BRIA, The Liturgy after the Liturgy..., p. 53: „The remembrance of God, the centre of the liturgy, cannot be channeled through only one particular cultural heritage”; p. 57: „We must rediscover the importance of global unity and common Christian witness”. 178 IDEM, Tratat de teologie dogmatică şi ecumenică, p. 17. 179 IBIDEM, p. 149. 180 IBIDEM, p. 253. 181 IDEM, p. 254, p. 258. Liturghie şi ecumenism. Valenţe fundamentale ale teologiei ortodoxe 189 citează pe Părintele Stăniloae care vorbea despre o Biserică subzistentă în afara creşti- nismului182. Practicarea ecumenismului înseamnă pentru Părintele Bria redescoperirea energiilor vieţii spirituale comune în procesul de reconciliere al umanităţii183. În concluzie putem spune că teologia Părintelui Bria este şi va rămâne un reper şi o sursă de inspiraţie pentru teologul ortodox care nu se ascunde în spatele unui concept bigot despre Ortodoxie, ci caută să contribuie activ la profilul şi la misiunea legată de identitatea ortodoxă prin dialogul cu societatea, şi anume pentru sfinţirea ei şi a lumii întregi, prin liturghie, prin deschidere şi angajament ecumenic, prin cultură şi prin litur- ghia de după liturghie. 182 IDEM, p. 268: „O anumită Biserică subzistă şi azi în afară de creştinism, întrucât există încă anumite legături ontologice ale forţelor umane între ele şi cu Logosul dumnezeiesc. Cu atât mai mult există această legătură în celelalte formaţiuni creştine, dată fiind legătura lor prin credinţă cu Hristos, Logosul întrupat” (citat din teologia părintelui Stăniloae). 183 PR.PROF.DR.ION BRIA,DAGMAR HELLER, „Preface”, vii.